« Acu ara m-iniɣ a yemma εzizen, ad kem-yerḥem Rebbi ma yesεa kra n rreḥma, am yeεfu Rebbi, ma d nekk sɣur-i smaḥ, ur yelli wayen i d-ğğiɣ d cceḥna deg wuliw. Tikwal kan tezzmeɣ-kem, qqareɣ-am-d ayen ur nlaq ara, tikwal reffuɣ fell-am, seḍlameɣ-kem mačči d kra, maca mi d-yuɣal laεqel s amkan-is, ẓriɣ ula d kem ur tεemdeḍ ara i wayen n diri, mačči d lebɣi-m ad iyi-tesxerbeḍ tudert-iw Ttenwiḍ d win i d abrid n lferḥ-iw, dɣa tdemreḍ-iyi ɣur-s s nnig lebɣi-w. » (p. 82).